钦定古今图书集成/明伦汇编/闺媛典/第001卷 > 《礼记》 > 《郊特牲》
## 钦定古今图书集成/明伦汇编/闺媛典/第001卷 > 《礼记》 > 《郊特牲》

妇人，从人者也：“幼从父兄，嫁从夫，夫死从子。”

郑氏曰：“从谓顺其教令。” 马氏曰：“夫主于义，故有所帅无所从；妇主于听，故有所从无所帅。妇者恒其德者也，有三从之义，无一违之礼，故幼从父兄，嫁从夫，夫死从子。”

妇人无爵，从夫之爵，坐以夫之齿。

郑氏曰：“爵谓夫命为大夫，则妻为命妇。” 严陵方氏曰：“夫尊则妇亦尊，夫卑则妇亦卑，尊卑同，故爵齿亦从夫而已，以爵齿各有尊卑故也。”